Turun kaupunginkirjasto Muistio

Kokoelmapalvelut

 1.4.2020

Musiikin kellutus

Aika keskiviikko 1.4.20 klo 10 – 11.30

Paikka iso neukkari

 Etäkokous: Teams

Läsnä Aki, Erja (etänä), Kaisa (muistio), Mikko

KÄSITELTÄVÄT ASIAT

Vaski-johtoryhmän nimittämä musiikkityöryhmä Mikko Luukko, Heli Pohjola, Jyrki Mäkelä, Liisa Lehtikangas ja Sami Salonen selvittää sitä, miten Vaski-kirjastojen musiikkiin liittyvää yhteistyötä voitaisiin tiivistää ja kokoelmien yhteiskäyttöä vahvistaa. Työryhmä mm. laatii musiikkikokoelmalinjausta, pohtii musiikkitallenteiden laina-aikoja ja ottaa kantaa mahdolliseen musiikkikokoelman kellutukseen. Työryhmä esittelee työnsä tuloksia Vaski-johtoryhmälle lokakuussa 20.10.20. Työryhmän seuraava kokous on näillä näkymin 24.4., joten meidän valmistelutyön olisi hyvä olla valmis 17.4.

Sovittiin, että Turussa määritellään musiikkitallenteiden kellutuksen reunaehtoja, ja niistä toimitetaan koonti työryhmälle niin, että se voi käsitellä sitä seuraavassa kokouksessaan huhtikuussa. Määrittelytyöhön osallistuvat Aki, Erja, Mikko ja Kaisa.

Meidän tehtävämme on siis pohtia musiikin kellutuksen edellytyksiä ja reunaehtoja, ainakin:

1. **Kirjastojärjestelmä**
* Mahdollistaako kirjastojärjestelmä (Aurora/Koha) kuntarajat ylittävän kellutuksen?
	+ selvitetään, onko kuntarajat ylittävää kellutusta joissain Koha-kirjastoissa / Aki selvittää
* Mitä reunaehtoja järjestelmä mahdollisesti asettaa kellutukselle?
	+ ks. edellinen kohta / Aki selvittää
* Millaista valmistelutyötä kellutuksen käyttöönotto vaatii järjestelmän osalta?
	+ ks. edellinen kohta / Aki selvittää
* Ovatko kaikki Vaski-kirjastot mukana kellutuksessa?
	+ Vaski-jory ottaa kantaa ja linjaa
	+ kirjastot, joissa ei tällä hetkellä ole musaa
	+ voiko kirjasto kieltäytyä osallistumasta kellutukseen
1. **Kokoelma**
* Kellutus edellyttää, että käytetyt luokat ja sijainnit ovat joka kirjastossa samat 🡪 harmonisointi (koskee myös muuta aineistoa), osana Kohan käyttöönottoprojektia
	+ mitä tehdään kirjastokohtaisille sijainneille, esim. Turun ”säveltäjät”, johon on panostettu. Voidaanko ratkaista muulla tavoin (ei sijaintina)?
	+ luokituksen taso, joissain kirjastoissa riittää 78, isommissa tarvitaan todella tarkka luokka
	+ onko pienissä kirjastoissa ongelma, jos aineistossa on hyvin tarkka luokka
	+ ison kirjaston ongelmana se, että kelluu aineistoa jossa vain pääluokka 🡪 uudelleen luokitus/tarroitus
	+ selvitettävä, minkä verran on musiikkinimekkeitä, joiden niteet ovat eri hyllypaikoissa eri kirjastoissa / Aki ja Erja selvittävät, kuinka paljon tarroitus/hyllypaikan muutostyötä tulisi kirjastoittain. Huomioidaan mahdollisuuksien mukaan myös aineiston ikä (kovin vanhoja ei kannata käsitellä, poisto?).
	+ ne levyt, joita ei Turussa mutta on muissa Vaskeissa: verrataan Salon, Raision tai Kaarinan nimekkeeseen; niiden niteiden kokonaismäärä, joita ei löydy näistäkään kirjastoista
	+ niteissä käytetyt merkinnät: onko kirjastokohtaisia eroja tai erityismerkintöjä
* Kelluuko kaikki musiikkiaineisto, rajataanko jotain pois, esim.
	+ varastokokoelma
	+ Turun Säveltäjät-sijainti, jos ei ratkaistavissa muulla tavoin?
	+ boksit (tilalliset syyt, mahdollisesti myös LP:t?)
	+ soittimet
	+ lautapelit, entä konsolipelit? Eivät musiikkiaineistoa, mutta Turussa sijoitettu musiikkiosastolle. Lautapelit eivät nyt varattavissa Finnassa
	+ muiden Vaskien erikoiskokoelmat, -toiveet?
	+ lastenmusiikki?
* Hankinnat kelluvaan kokoelmaan
	+ Hajautettu valinta, hankinta ja niteiden käsittely
	+ Hajautettu valinta, keskitetty hankinta ja niteiden käsittely
		- missä ja millä resurssilla / miten korvataan lisätyö
		- arvio hankittavan aineiston määrästä ja aineistomäärärahasta
	+ Voisiko myös valinta olla keskitetty?
	+ Miten sovitaan kokoelmalinjauksista ja uuden aineiston valinnasta
	+ Miten sovitaan kustannuksista ja niiden jakamisesta kirjastojen välillä
	+ Tavoitteena se, että kokoelma pidettäisiin yhteistyössä monipuolisena
	+ Hyllypaikka jatkossa kaikkialla sama, samoin niteisiin tehtävät merkinnät
	+ Espoon ja Vantaan kokemukset kuntarajat ylittävästä kellutuksesta: erityisesti Espoon kanta on, että mahdollisimman suuri eri työvaiheiden keskittäminen on selkein ja tehokkain tapa toimia
1. **Kellutuksen pelisäännöt**
* Tasapainotus, aineistopyynnöt, kasautuminen, kuivuminen… miten hoidetaan nämä?
	+ tilastojen yhteydessä ennakoiva arvio siitä, mihin aineistoa tulee kasautumaan ja mitkä kirjastot kuivuvat
	+ Vaski-tasoinen Teams-kanava kellutukselle?
* Ei-varattujen uutuuksien jakelu: määritellään
1. **Ennakointi**
* Miten tilastoja voidaan hyödyntää ennakoimaan kellutuksen vaikutuksia eri kirjastoissa
	+ musan lainaus ja palautus eri Vaski-kirjastoissa
	+ nuottien lainaus ja palautus eri Vaski-kirjastoissa
	+ musan ja nuottien liike Vaski-kirjastojen välillä
* Musakokoelmat kirjastoittain
* Nuottikokoelmat kirjastoittain
* Vuosittainen kartunta kirjastoittain (cd:t, lp:t, nuotit), nimekkeet, niteet, arvo keskihinnan mukaan
1. **Muuta huomioitavaa, mitä?**